లక్నో: పనిచేయని ప్రభుత్వ అధికారులపై యోగి ఆదిత్యనాథ్ సర్కార్ మరోసారి కొరడా ఝళిపించనుంది. అలాంటి ఆధికారుల విషయంలో ఇంతవరకూ అవలంభిస్తున్న సస్పెన్షన్ విధానాన్ని రద్దు చేసి నేరుగా ఉద్యోగం నుంచి సస్పెండ్ చేయాలని ముఖ్యమంత్రి నిర్ణయించినట్టు తెలుస్తోంది. రాష్ట్రంలో ఇటీవల హింసాయుత సంఘటనలు, నేరాలు పెరుగుతున్నాయన్న వార్తల నేపథ్యంలో యోగి ఈ కఠిన చర్యలకు దిగుతున్నారు. యోగి తాజా నిర్ణయం ప్రకారం, పనిచేయని అధికారులకు తమ తీరు మార్చుకునేందుకు రెండుసార్లు మాత్రమే అవకాశమిస్తారు. అప్పటికీ తీరు మార్చుకోని పక్షంలో నేరుగా ఉద్యోగాల నుంచి వారిని తొలగిస్తారు. దేవీపట్నం మండలంలో పార్టీ కార్యకర్తలు, హిందూ యువ వాహిని కార్యకర్తలతో ఆదివారం జరిపిన సమావేశంలో ముఖ్యమంత్రి ఈ మేరకు ఓ ప్రకటన చేసినట్టు సమాచారం. రాష్ట్రంలో అరాచకం సృష్టించేందుకు కొందరు ప్రయతిస్తున్నారని, తనను వ్యతిరేకిస్తున్న వ్యక్తులు అలాంటి శక్తులను ప్రోత్సహిస్తునట్టు యోగి పేర్కొన్నారు. తూర్పు ఉత్తరప్రదేశ్లోని రెండు ప్రాంతాల్లో అరాచకం సృష్టించాలని జరుగుతున్న ప్రయత్నాలు విఫలమయ్యాయని అన్నారు. ఆ రెండు ప్రాంతాలు ఏమిటనేవి యోగి స్పష్టం చేయలేదు. అయితే ఇటీవల రెండు వర్గాల మధ్య ఘర్షణలతో అట్టుడికిన సహరాన్పూర్, ముసుగు దొంగలు ఇద్దరు నగల వర్తకులను క్రూరంగా చంపిన మధుర ఘటనలను ఉద్దేశించే ఆయన ఈ వ్యాఖ్యలు చేశారని చెబుతున్నారు. రాష్ట్రంలో ఎక్కడ ఎలాంటి వదంతులు వచ్చినా, అల్లర్ల జరిగే అవకాశం ఉందని తెలిసినా పూర్తి అప్రమత్తంగా ఉండాలని అధికారులు, పార్టీ కార్యకర్తలకు యోగి ఈ సమావేశంలో సూచించారు.
lakno: panicheyani prabhutva adhikaarulapai yogi aadityanath sarkar marosari korada jhalipinchanundi. alanti aadhikaarula vishayamlo intavarakuu avalambhistunna suspention vidhaanaanni raddu chesi nerugaa udyogam nunchi suspend cheyalani mukhyamantri nirnayinchinattu telustondi. rashtramlo iteevala himsaayuta sanghatanalu, neraalu perugutunnaayanna vaartala nepathyamlo yogi ee kathina charyalaku digutunnaru. yogi taja nirnayam prakaaram, panicheyani adhikaarulaku tama teeru maarchukunenduku rendusaarlu matrame avakaasamistaaru. appatikee teeru marchukoni pakshamlo nerugaa udyogaala nunchi vaarini tolagistaaru. devipatnam mandalamlo party kaaryakartalu, hindu yuva vaahini kaaryakartalato aadivaaram jaripina samavesamlo mukhyamantri ee meraku oo prakatana chesinattu samacharam. rashtramlo arachakam srushtinchenduku kondaru prayatistunnaarani, tananu vyatirekistunna vyaktulu alanti saktulanu prothsahistunattu yogi perkonnaru. thoorpu uttarapradesloni rendu praantaallo arachakam srushtinchaalani jarugutunna prayatnaalu viphalamayyaayani annaru. aa rendu praantaalu emitanevi yogi spashtam cheyaledu. ayithe iteevala rendu vargala madhya gharshanalatho attudikina saharanpur, musugu dongalu iddaru nagala vartakulanu kruramgaa champina madhura ghatanalanu uddesinche aayana ee vyaakhyalu chesarani chebutunnaru. rashtramlo ekkada elanti vadantulu vachina, allarla jarige avakaasam undani telisina puurti apramattamgaa undaalani adhikaarulu, party kaaryakartalaku yogi ee samavesamlo suuchimchaaru.